b'\n_START_ARTICLE_\nNature Boy\n_START_PARAGRAPH_\n\xc2\xabNature Boy\xc2\xbb er en amerikansk sang, skrevet av eden ahbez. Han insisterte p\xc3\xa5 at navnet hans skulle skrives med sm\xc3\xa5 forbokstaver, og at det kun var Gud som var verdt stor forbokstav. Den ble publisert i 1947._NEWLINE_Sangen forteller en fantasi om en \xc2\xabstrange enchanted boy... who wandered very far\xc2\xbb kun for \xc3\xa5 h\xc3\xb8re at \xc2\xabthe greatest thing... was just to love and be loved in return\xc2\xbb\'._NEWLINE_Nat King Coles innspilling av sangen fra 1948 ble en st\xc3\xb8rre hit og har siden v\xc3\xa6rt en popul\xc3\xa6rmusikk- og jazzstandard med dusinvis av st\xc3\xb8rre artister som har tolket den.\n_START_SECTION_\nSangens opprinnelse\n_START_PARAGRAPH_\nDe to f\xc3\xb8rste taktene i sangens melodi tilsvarer melodien i andre sats av Antonin Dvoraks \xc2\xabPianokvintett Nr. 2\xc2\xbb. Det vites ikke om ahbez kjente Dvoaraks stykke eller om han kom frem til den samme melodiid\xc3\xa9en uavhengig._NEWLINE_Sangens innhold er basert p\xc3\xa5 et Los Angeles-basert band  fra 1940-\xc3\xa5rene kalt Nature Boy, hvor ahbez selv var medlem._NEWLINE_En alternativ opprinnelseshistorie forekommer i selvbiografien til den yiddische stjernen/produsenten, Herman Yablokoff (med utdrag i Memoirs of the Yiddish Stage), som hevdet at melodien hadde blitt tilf\xc3\xb8yd en tekst kalt \xc2\xabShvayg, mayn hartz\xc2\xbb, som Yablokoff fremf\xc3\xb8rte i sitt skuespill, Papirosn, i 1935.\n_START_SECTION_\nAnvendelse i filmer\n_START_PARAGRAPH_\n\xc2\xabNature Boy\xc2\xbb er grunntema i filmmusikken til Gutten med det gr\xc3\xb8nne h\xc3\xa5ret (The Boy With Green Hair) fra 1948. Originalversjonen med Nat King Cole blir brukt i den. _NEWLINE_Melodien og teksten har en fremtredende plass i filmen Viltre hjerter (Untamed Hart) fra 1993. Versjoner med Roger Williams og Nat King Cole blir spilt._NEWLINE_Filmen Moulin Rouge! fra 2001 \xc3\xa5pner med en langsom, lugn sangutf\xc3\xb8relse av \xc2\xabNature Boy\xc2\xbb. Dens soundtrack innbefatter en versjon med David Bowie og Massive Attack._NEWLINE_Komponeringen av \xc2\xabNature Boy\xc2\xbb er temaet for den kanadiske TV-filmen med samme navn fra 2000, regissert av Kari Skogland. I filmen skriver den nomadiske poeten og l\xc3\xa5tskriveren eden ahbez, spilt av Callum Keith Rennie, en sang til Nat King Cole i 1947 etter \xc3\xa5 ha blitt forelsket i en kvinne med navn Anna Jacobs. Nat King Cole spilte den inn p\xc3\xa5 plate og resten er historie._NEWLINE_En versjon med Kate Ceberano er med i filmen The Crossing fra 2001._NEWLINE_\xc2\xabNature Boy\xc2\xbb blir fremf\xc3\xb8rt i en jazzimprovisasjon i en klubb i filmen Angel Eyes fra 2001. Utf\xc3\xb8relsen med Jon Haskell (trompet) og Ronu Majumdar (fl\xc3\xb8yte) er p\xc3\xa5 soundtracket.\n_START_SECTION_\nPopul\xc3\xa6re versjoner\n_START_PARAGRAPH_\nDen mest suksessfulle versjonen ble spilt inn p\xc3\xa5 plate av Nat King Cole. Den ble utgitt av Capitol Records med katalognummer 15054. Sangen n\xc3\xa5dde en f\xc3\xb8rsteplass p\xc3\xa5 Billboard-listen._NEWLINE_Dick Haymes\' innspilling ble utgitt av Decca Records med katalognummer 24439. Sangen n\xc3\xa5dde en sekstendeplass p\xc3\xa5 Billboard-listen._NEWLINE_Frank Sinatras innspilling ble utgitt av Columbia Records med katalognummer 38210. Den n\xc3\xa5dde en attendeplass p\xc3\xa5 Billboard-listen._NEWLINE_Bobby Darin spilte inn en versjon som n\xc3\xa5dde en 31.-plass p\xc3\xa5 den amerikanske Cash Box-listen og en 24.-plass p\xc3\xa5 den britiske singlelisten._NEWLINE_Soultrioen Central Line gjorde en coverversjon av sangen i 1983._NEWLINE_Cher spilte inn en versjon som en tributt til sin avd\xc3\xb8de eksmann Sonny Bono._NEWLINE_Celine Dion fremf\xc3\xb8rte sangen som en del av hennes A New Day...-konsert p\xc3\xa5 Caesars Palace. Den finnes p\xc3\xa5 hennes album A New Day Has Come fra 2002 og p\xc3\xa5 hennes album A New Day Has Come... Live at Les Vegas fra 2004._NEWLINE_En fremf\xc3\xb8relse av sangen fra 2008 med Kurt Elling and The Sydney Symphony Orchestra i Sydney Opera house har vist seg \xc3\xa5 v\xc3\xa6re popul\xc3\xa6r p\xc3\xa5 You Tube._NEWLINE_The Great Society spilte inn en coverversjon av sangen i 1966 og var med p\xc3\xa5 dets album How It Was fra 1968._NEWLINE_Abby Lincoln spilte inn en versjon som ble utgitt p\xc3\xa5 hennes jazzalbum A Turtle\'s Dream._NEWLINE_Mina spilte inn en versjon. Den ble utgitt p\xc3\xa5 hennes jazzalbum Mina 25 i 1983. _NEWLINE_Vinicius de Moraes spilte inn en versjon i 1975. Den ble utgitt p\xc3\xa5 albumet the poet & the guitar med gitaristen Toquinho._NEWLINE_Grover Washington har spilt inn en versjon. Den ble utgitt p\xc3\xa5 hans album All My Tomorrows i 1994.\n_START_SECTION_\nAndre versjoner\n_START_PARAGRAPH_\nEn parodi med navn \xc2\xabSerutan Yob\xc2\xbb ble spilt inn p\xc3\xa5 plate av Red Ingle and His Natural Seven. Den ble utgitt av Capitol Records med katalognummer 15210._NEWLINE_Det var ogs\xc3\xa5 en versjon med navn \xc2\xabSerutan Yob\xc2\xbb med Yma Sumac i 1950-\xc3\xa5rene._NEWLINE_Jamie Cullum fremf\xc3\xb8rte ogs\xc3\xa5 sangen live p\xc3\xa5 noen av sine konserter under Catching Tales-turn\xc3\xa9en._NEWLINE_Det psykedeliske rockbandet Gandalf spilte en inn en versjon. Den ble utgitt p\xc3\xa5 dets selvbetitlede album i 1969._NEWLINE_25. desember 2016 slapp 20th Century Fox en trailer for Alien: Covenant hvor musikken var en coverversjon av "Nature Boy" med Aurora Aksnes.\n_START_SECTION_\nMoulin Rouge-versjoner\n_START_PARAGRAPH_\nDavid Bowies versjon var et stort musikalsk tema i musikalfilmen Moulin Rouge!. Den versjonen som ble anvendt i selve filmen blir imidlertid fremf\xc3\xb8rt av skuespilleren John Leguizamo i rollen som Henri de Toulouse-Lautrec under introduksjonsscenene. Noe av premisset for filmen var basert p\xc3\xa5 teksten, spesielt linjen \xc2\xabThere was a boy... a very strange... enchanted boy\xc2\xbb. Teksten \xc2\xabThe greatest thing you\'ll ever know is (just) to love and be loved in return\xc2\xbb blir anvendt gjennom hele filmen. Massive Attack produserte en versjon til filmens rulletekst p\xc3\xa5 slutten med David Bowies sang. Begge versjoner forekommer p\xc3\xa5 filmens soundtrack.\n_START_SECTION_\nNorske versjoner\n_START_PARAGRAPH_\nJuul Hansen og Anne Lande har skrevet norske tekster. Hansens versjon b\xc3\xa6rer ogs\xc3\xa5 tittelen \xc2\xabNature Boy\xc2\xbb. Landes versjon heter \xc2\xabFortelling\xc2\xbb.'